《倚天阁》
宋代·袁燮

西川剑阁伟冈峦，虽得峥嵘苦未宽。
岂意危栏临楚望，获瞻乔岳峙江干。
雌雄并立排锋刃，紫翠相萦绣帨鞶。
珍重主人贪好景，邀后揽秀俯林端。

作者简介：（1144—1224）庆元府鄞县人，字和叔，号絜斋。师事陆九渊。孝宗淳熙八年进士。调江阴尉。浙西大饥，前往赈恤有方。宁宗即位，为太学正。庆元党禁起，以论去。召为都官郎官，迁司封郎官、国子祭酒。后为礼部侍郎。与丞相史弥远争议和事，被劾罢。起知温州，进直学士。卒谥正献。有《絜斋集》、《絜斋家塾书钞》等。